Gereeld bid - www.bybelkennis.co.za
“What embitters the world is not excess of criticism, but an absence of self-criticism.” – G. K. Chesterton
Is dit verkeerd om aan te hou bid vir dieselfde ding? Insinueer ek nie daarmee dat God nie luister of nie omgee of nie onthou nie? David McIntyre ( The Hidden Life of Prayer ) sê dat God verwag dat ons dinge wat vir ons belangrik is, moet vra: Maak is alles julle begeertes deur gebed en smeking en met danksegging aan God bekend (Filippense 4:6).
Nou die vraag: Hoekom? Hoekom wil God dinge juis op hierdie manier doen? McIntyre gee vier redes hiervoor:
Afhanklikheid. Deur gebed wys ons dat ons in nederigheid op die genade van God vertrou.
Gemeenskap. God wil graag hê dat ons in sy teenwoordigheid moet wees. Hy wil nie hê dat ons van Hom moet praat nie, maar met Hom.
Voorbereiding. Baie moet in ons gedoen word voordat ons waardig is om sy gawes ten volle te ontvang. God berei ons harte voor deur nie ons versoeke onmiddellik toe te staan nie. So bly ons in sy teenwoordigheid totdat ons sy wil verstaan.
Samewerking. Ons is, saam met God, mede-arbeiders. Net in gebed gaan ons dit regkry.
In Lukas 18 vertel Jesus die gelykenis van die weduwee en die regter: Jesus het vir hulle ‘n gelykenis vertel om duidelik te maak dat ‘n mens moet aanhou bid sonder om moedeloos te word. Hy eindig hierdie gelykenis met die woorde: Hoor wat sê die onregverdige regter. Sal God dan nie aan sy uitverkorenes, wat dag en nag tot Hom roep, reg doen nie? Sal Hy hulle lank laat wag? Ek sê vir julle: Hy sal hulle help en gou ook.
Laaste 7 Dae: 3,928
Laaste 30 Dae: 14,631
Laaste 365 Dae: 259,166